Tiyita i dqiqa…uhbuh a mmi, ul-iw d isegwasen aya a ttrusunt deg-s tyitiwin, keč a tettmuquluḍ tiyita i dqiqa! Ayen yaεbba n tyitiwin meskin ur tettaεbin ara idurar. Imi tmazal akw ayekkat d mmis n tfamilt…imi kan d uzzal aqdim, yeǧhed, atan yeṭṭef, wumag af ayen isaεda ahat acḥal aya segmi id-iyi-ǧǧa! (tuγal txemmem ciṭ) d mmis n tfamilt…neγ ur yesεi ara nnif! (tesusem cwit) Ulama mačči d lḥaq fell-i ad iniγ akka…a teqqaṛeḍ nesεa ciṭ n lweqt ass-a (Tbib: ṛuḥ kan a Nna Fa) ihi ad nekfu awal laylahilelah…nniγ-ak ttγamaγ i yiṭij nek d Yidir-nneγ, naγ? Iqqaṛ-iyi-d a Nna Fa, ulim ala kem i yesaε, ma ur das-teddiḍ ara di lebγi kemmini anwi ad as-iddun di lebγi ?